PAGE  

[image: image1][image: image2.png]AIAPOPQTIKA TAMEIA

¢ Eupuniaiic Evwong o Kinpo
o1 18€€¢ pag, mpagn kai avdarmtugn



                                                                          
[image: image4.png]-. ‘o

\ Y

N W
N\ (/4

NN\ L



                    
            ΚΥΠΡΙΑΚΗ ΔΗΜΟΚΡΑΤΙΑ
  ΕΥΡΩΠΑΪΚΗ ΕΝΩΣΗ

ΕΝΔΙΑΜΕΣΟΣ ΦΟΡΕΑΣ
ΥΠΟΥΡΓΕΙΟ ΕΣΩΤΕΡΙΚΩΝ
Αρ. Φακ.: 4.2.2.21.10.1.1β (1)
Τηλ.:  22409922  

Φαξ.:
22409949





            Ημερομηνία: 16/02/2009
ΠΡΟΣ:

Δήμαρχο Λευκωσίας

Δήμαρχο Λεμεσού

Δήμαρχο Λάρνακας

Δήμαρχο Πάφου

Δήμαρχο Στροβόλου
ΠΡΟΣΚΛΗΣΗ ΥΠΟΒΟΛΗΣ ΠΡΟΤΑΣΕΩΝ  Αρ. 01/5.1(β)/1/02.2009

ΕΠΙΧΕΙΡΗΣΙΑΚΟ ΠΡΟΓΡΑΜΜΑ (ΕΠ): ΑΕΙΦΟΡΟΣ ΑΝΑΠΤΥΞΗ ΚΑΙ ΑΝΤΑΓΩΝΙΣΤΙΚΟΤΗΤΑ
ΤΑΜΕΙΟ: ΕΥΡΩΠΑΪΚΟ ΤΑΜΕΙΟ ΠΕΡΙΦΕΡΕΙΑΚΗΣ ΑΝΑΠΤΥΞΗΣ (ΕΤΠΑ)

ΑΞΟΝΑΣ ΠΡΟΤΕΡΑΙΟΤΗΤΑΣ (ΑΠ): ΑΝΑΖΩΟΓΟΝΗΣΗ ΑΣΤΙΚΩΝ ΠΕΡΙΟΧΩΝ ΚΑΙ ΠΕΡΙΟΧΩΝ ΤΗΣ ΥΠΑΙΘΡΟΥ
ΕΙΔΙΚΟΣ ΣΤΟΧΟΣ: ΑΝΑΔΕΙΞΗ ΠΟΛΙΤΙΣΤΙΚΩΝ ΠΟΡΩΝ ΚΑΙ Η ΔΗΜΙΟΥΡΓΙΑ ΠΟΛΙΤΙΣΤΙΚΩΝ ΚΑΙ ΚΟΙΝΩΝΙΚΩΝ ΥΠΟΔΟΜΩΝ
 ΚΑΤΗΓΟΡΙΕΣ ΕΡΓΩΝ: 
· Ανάδειξη πολιτιστικών μνημείων για προσέλκυση επισκεπτών και την ανάδειξη πολιτιστικών πόρων
Στα πλαίσια της υλοποίησης του πιο πάνω αναφερόμενου Ειδικού Στόχου του Άξονα Προτεραιότητας και έχοντας υπόψη, 

(α) την απόφαση του Υπουργικού Συμβουλίου με αριθμό 65.794  και ημερομηνία 4 Ιουλίου 2007, με την οποία εγκρίθηκαν οι Διατάξεις Εφαρμογής και ορίστηκε το Υπουργείο Εσωτερικών ως Ενδιάμεσος Φορέας για παρεμβάσεις που εντάσσονται στον Άξονα Προτεραιότητας «Αναζωογόνηση Αστικών Περιοχών και Περιοχών της Υπαίθρου» και του ανατέθηκαν τα καθήκοντα και οι αρμοδιότητες του,
(β) τον Κανονισμό (ΕΚ) 1083/2006 του Συμβουλίου της ΕΕ της 11ης Ιουλίου 2006 “περί Καθορισμού Γενικών Διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο και το Ταμείο Συνοχής”,  καθώς και τον Κανονισμό (ΕΚ) 1080/2006 του Ευρωπαϊκού Κοινοβουλίου και Συμβουλίου της 5ης Ιουλίου 2006 για το Ευρωπαϊκό Ταμείο Περιφερειακής Ανάπτυξης,
(γ) τον Κανονισμό (ΕΚ) 1828/2006 της Επιτροπής της ΕΕ της 8ης Δεκεμβρίου 2006 για τη θέσπιση κανόνων σχετικά με την εφαρμογή του Κανονισμού (ΕΚ) 1083/2006 του Συμβουλίου της ΕΕ της 11ης Ιουλίου 2006 “περί Καθορισμού Γενικών Διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο και το Ταμείο Συνοχής“, 
(δ)  την απόφαση της Επιτροπής της ΕΕ με αριθμό Ε(2007) 4351 και ημερομηνία 17 Σεπτεμβρίου 2007, με την οποία εγκρίθηκε το Επιχειρησιακό Πρόγραμμα “Αειφόρος Ανάπτυξη και Ανταγωνιστικότητα”,  

(ε)
την απόφαση της Επιτροπής Παρακολούθησης του Επιχειρησιακού Προγράμματος “Αειφόρος Ανάπτυξη και Ανταγωνιστικότητα” στις 16 Νοεμβρίου 2007, με την οποία εγκρίθηκαν τα γενικά κριτήρια αξιολόγησης για ένταξη έργων, 

(στ) την απόφαση του Υπουργικού Συμβουλίου με αριθμό 67.594  και ημερομηνία 30 Ιουλίου 2008, με την οποία εγκρίνεται η συνεισφορά της κάθε Αρχής Τοπικής Αυτοδιοίκησης για αναπτυξιακά, πολεοδομικά και άλλα έργα που θα συγχρηματοδοτηθούν από τα Διαρθρωτικά Ταμεία ή το Ταμείο Συνοχής για την περίοδο 2007—2013. 
 (ζ) την απόφαση της Διαχειριστικής Αρχής με αρ. φακ. 04.02.022.07.05/2 και ημερ. 19 Ιανουαρίου 2009 με την οποία συμφωνεί με τις βασικές αρχές και το περιεχόμενο των Τοπικών Επιχειρησιακών Σχεδίων Λευκωσίας, Λεμεσού, Λάρνακας, Πάφου.
Ο Ενδιάμεσος Φορέας καλεί τους ακόλουθους  Δικαιούχους: 
· Δήμο Λευκωσίας

· Δήμο Λεμεσού

· Δήμο Λάρνακας

· Δήμο Πάφου

· Δήμο Στροβόλου
να υποβάλουν προτάσεις έργων, προκειμένου να ενταχθούν και συγχρηματοδοτηθούν στα πλαίσια του Επιχειρησιακού Προγράμματος. Τα έργα θα πρέπει να εμπίπτουν στις ακόλουθες επιλέξιμες κατηγορίες έργων: 
· Ανάδειξη πολιτιστικών μνημείων για προσέλκυση επισκεπτών και την ανάδειξη πολιτιστικών πόρων

Έργο είναι κάθε δράση και ενέργεια που εντάσσεται στις πιο πάνω επιλέξιμες κατηγορίες έργων και έχει λειτουργική και διαχειριστική αυτοτέλεια, συγκεκριμένο φυσικό και οικονομικό αντικείμενο, εφικτούς στόχους και αναμενόμενα αποτελέσματα. Οι επιλέξιμες δαπάνες καθορίζονται στον Οδηγό Επιλεξιμότητας Δαπανών, ο οποίος εκδίδεται από τη Διαχειριστική Αρχή.
2. 
Ο συνολικός προϋπολογισμός [δημόσια δαπάνη (εθνική + κοινοτική)] της παρούσας πρόσκλησης είναι: 1.700.000 ΕΥΡΩ. Τα έργα συγχρηματοδοτούνται από το Ευρωπαϊκό Ταμείο Περιφερειακής Ανάπτυξης. Το ποσό συγχρηματοδότησης από την ΕΕ κατά έργο θα καθορίζεται στα πλαίσια της Απόφασης Ένταξης Έργου σύμφωνα και με τις πρόνοιες για τα έργα που παράγουν έσοδα. Ο ελάχιστος συνολικός προϋπολογισμός ενός έργου θα πρέπει να είναι 500.000 ΕΥΡΩ.
3.
Οι προτάσεις που θα υποβληθούν θα πρέπει να συμβάλλουν στην επίτευξη του σχετικού με την Πρόσκληση Ειδικού Στόχου του Άξονα Προτεραιότητας και σε τουλάχιστον ένα από τους ακόλουθους ποσοτικοποίημένους δείκτες εκροών και δείκτες αποτελέσματος του Άξονα Προτεραιότητας.  
	Δείκτες Εκροών

	Ονομασία Δείκτη
	Μονάδα Μέτρησης

	Πολιτιστικά / Πολυλειτουργικά Κέντρα που δημιουργούνται
	Αριθμός

	Δείκτες Αποτελέσματος

	Ονομασία Δείκτη
	Μονάδα Μέτρησης

	Δυναμικότητα πολιτιστικών κέντρων μεγάλης εμβέλειας
	Αριθμός Θέσεων


4.
Τα προτεινόμενα έργα θα πρέπει να έχουν ολοκληρωθεί μέχρι την 31.01.2015.
5.
Για την υποβολή των προτάσεων θα πρέπει να συμπληρωθεί το Έντυπο Αίτησης Υποβολής Πρότασης (Συνημμένο 1)  και το  Τεχνικό Δελτίο Έργου (ΤΔΕ)  - Ευρωπαϊκό Ταμείο Περιφερειακής Ανάπτυξης (ΕΤΠΑ) - (Συνημμένο 2) τα οποία διατίθενται και ηλεκτρονικά στην ιστοσελίδα www.moi.gov.cy. Για τη διευκόλυνση της συμπλήρωσης του ΤΔΕ επισυνάπτεται επίσης σχετικός Οδηγός (Συνημμένο 3). Προτάσεις που θα υποβάλλονται χωρίς τη χρήση των τυποποιημένων εντύπων Τεχνικών Δελτίων Έργων θα απορρίπτονται. 
6.
Όσον αφορά τη διασφάλιση της συμβατότητας του προτεινόμενου Έργου με τις Εθνικές και Κοινοτικές Πολιτικές / Κανόνες, θα πρέπει να υποβληθούν τα ακόλουθα πιστοποιητικά συμβατότητας σχετικά με: 

· τις Δημοσίες Συμβάσεις (Αρχή Δημοσίων Συμβάσεων, Γενικό Λογιστήριο), 
· τη προστασία και βελτίωση του περιβάλλοντος (Υπηρεσία Περιβάλλοντος του Υπουργείου Γεωργίας, Φυσικών Πόρων και Περιβάλλοντος), 
· τη προώθηση της ισότητας ευκαιριών μεταξύ ανδρών και γυναικών (Υπουργείο Δικαιοσύνης και Δημοσίας Τάξεως), 
· τη μη διάκριση (Υπουργείο Εργασίας και Κοινωνικών Ασφαλίσεων) συμπεριλαμβανομένων των διαβεβαιώσεων για την προσβασιμότητα των ατόμων με αναπηρία. 
Οι εν λόγω φορείς υποχρεούνται να εκδώσουν τα αναγκαία πιστοποιητικά εντός εύλογου χρονικού διαστήματος, που θα καθοριστεί από τον ΕΦ,  από την παραλαβή του σχετικού αιτήματος του Δικαιούχου. 
7.
Για να καταστεί δυνατή η αξιολόγηση της πρότασης θα πρέπει επίσης να υποβληθούν τα ακόλουθα συμπληρωματικά έγγραφα: 
· Υποστηρικτικές και Τεχνικές Μελέτες
· Άδειες (π.χ. Πολεοδομικές, Οικοδομής, Τμήματος Αρχαιοτήτων, Τμήματος Δασών κτλ)

· Έγγραφα Προσφορών (εγκεκριμένα ή προσχέδια των Όρων Εντολής)

· Αναλυτικά Δελτία Ποσοτήτων / Εκτίμηση Δαπανών Κατασκευής / Διαχείρισης

· Κατασκευαστικά Σχέδια ή Επιστολή του Μελετητή για το χρόνο ολοκλήρωσης των Κατασκευαστικών Σχεδίων

· Απαλλοτριώσεις (όπου εφαρμόζεται) ή Κυριότητα του Ακινήτου

· Υπεύθυνη Δήλωση του Φορέα που θα αναλάβει τη διαχείριση και λειτουργία του έργου μετά την ολοκλήρωση του όσον αφορά την ανάληψη ευθύνης για κάλυψη τυχόν πρόσθετου κόστους δαπανών λειτουργίας (μισθοί, εξοπλισμός κτλ) και συντήρησης
8. Ειδικοί όροι: 
Επιλέξιμα Έργα στα πλαίσια της παρούσας πρόσκλησης Υποβολής Προτάσεων είναι μόνο τα έργα πρώτης προτεραιότητας, δηλαδή εκείνα που συγκεντρώνουν βαθμολογία *** ή/ και ** σε όλα τα κριτήρια των Επιχειρησιακών Σχεδίων Τοπικής Κλίμακας Λευκωσίας, Λεμεσού, Λάρνακας και Πάφου. (Συνημμένο 9)
Στα πλαίσια του Άρθρου 34 του Κανονισμού (ΕΚ) 1083/2006 δίνεται η δυνατότητα χρήσης «Ρήτρας Ευελιξίας» η οποία αφορά τη δυνατότητα χρηματοδότησης κατά συμπληρωματικό τρόπο μέχρι 10% της κοινοτικής συνδρομής του Άξονα Προτεραιότητας «Αναζωογόνηση Αστικών Περιοχών και Περιοχών της Υπαίθρου» για την υλοποίηση έργων / δράσεων (π.χ. δράσεις κατάρτισης και άλλες δράσεις) που εμπίπτουν στο πεδίο συνδρομής του Ευρωπαϊκού Κοινωνικού Ταμείου (ΕΚΤ).  Οι δράσεις που εμπίπτουν στο πεδίο συνδρομής του ΕΚΤ πρέπει να είναι απόλυτα συμπληρωματικές και απαραίτητες για την επίτευξη των στόχων του Έργου ή / και του Άξονα Προτεραιότητας που αφορά η πρόσκληση αυτή.   Στα πλαίσια της παρούσας πρόσκλησης και για σκοπούς τήρησης του πιο πάνω Άρθρου, το ποσοστό αυτό ορίζεται στο 20% του προϋπολογισμού του Έργου.
9. Οι προτάσεις πρέπει να υποβάλλονται σε ηλεκτρονική μορφή (με ηλεκτρονικό ταχυδρομείο) και σε έντυπη μορφή δια χειρός στα Γραφεία της Μονάδας Διαχείρισης Ευρωπαϊκών Ταμείων του Υπουργείου Εσωτερικών («Μέγαρο Οδύσσεια», Λεωφόρος Γρίβα Διγενή και Κυριάκου Μάτση 2, 1ος όροφος) μέχρι την 05/06/2009. Κατά την παραλαβή τους θα πρωτοκολλούνται και θα δίδεται απόδειξη παραλαβής με τον αριθμό πρωτοκόλλησης. 
10. Ο Ενδιάμεσος Φορέας θα αξιολογεί μόνο τις προτάσεις που υποβάλλονται έγκαιρα και σε ανταπόκριση προς τη συγκεκριμένη Πρόσκληση Υποβολής Προτάσεων. Ο Ενδιάμεσος Φορέας έχει το δικαίωμα να ζητήσει από το Δικαιούχο την αναπροσαρμογή του περιεχομένου της πρότασης του ως προς τον προϋπολογισμό ή το φυσικό αντικείμενο με στόχο την ικανοποίηση της συμβατότητας με τη στρατηγική και τις προτεραιότητες του Προγράμματος, τους όρους επιλεξιμότητας όπως καθορίζονται στους σχετικούς κανονισμούς της ΕΕ και τους εθνικούς κανονισμούς, καθώς και με τις διαδικασίες που προβλέπονται στις Διατάξεις Εφαρμογής του ΕΠ. Επίσης, ο Ενδιάμεσος Φορέας μπορεί, εφόσον το κρίνει απαραίτητο να ζητήσει από το Δικαιούχο  να διευκρινίσει, συμπληρώσει ή τεκμηριώσει περαιτέρω τα υποβληθέντα στοιχεία της πρότασης, όταν δεν δίδονται επαρκή στοιχεία για να αξιολογηθεί το Έργο ως προς ένα ή περισσότερα ποσοτικά ή ποιοτικά κριτήρια. Σε κάθε τέτοια περίπτωση, το Τεχνικό Δελτίο Έργου με τις ζητούμενες τροποποιήσεις θα συμπληρώνεται οριστικά και επαναυποβάλλεται από το Δικαιούχο στα χρονικά πλαίσια που τίθενται από τον Ενδιάμεσο Φορέα.  Το οριστικό Τεχνικό Δελτίο Έργου επισυνάπτεται στην Απόφαση Ένταξης Έργου που θα σταλεί από τον Ενδιάμεσο Φορέα στο Δικαιούχο. Ο Ενδιάμεσος Φορέας έχει το δικαίωμα να πραγματοποιεί  επιτόπιες επιθεωρήσεις  στο Δικαιούχο για τεκμηρίωση των στοιχείων και πληροφοριών που έχουν υποβληθεί για το υποψήφιο προς ένταξη Έργο, πριν την αποστολή της Απόφασης Ένταξης Έργου. 

11. Η αξιολόγηση των έργων θα πραγματοποιείται από τον Ενδιάμεσο Φορέα  με βάση τις κατηγορίες κριτήριων αξιολόγησης όπως εξειδικεύονται στο Φύλλο  Αξιολόγησης Έργου το οποίο επισυνάπτεται (Συνημμένο 5). Οι προτάσεις θα αξιολογηθούν με τον τύπο της συγκριτικής αξιολόγησης. Η διαδικασία που θα τηρείται για την ένταξη έργων είναι σύμφωνη με την Εγκύκλιο Διαδικασιών Ένταξης Έργων που εξέδωσε η Διαχειριστική Αρχή και δημοσιεύεται στην ιστοσελίδα  www.structuralfunds.org.cy. 
12.  
Ο Ενδιάμεσος Φορέας δύναται κατά την κρίση του να προβεί σε παράταση ή ανάκληση της ισχύος της παρούσας πρόσκλησης εφαρμόζοντας τον ίδιο τρόπο δημοσίευσής της.

13. 
Για περαιτέρω διευκρινίσεις και εξασφάλιση όλων των σχετικών εγγράφων, ο Δικαιούχος μπορεί να επικοινωνήσει με τους αρμόδιους λειτουργούς κα. Έλενα Πάτσαλου, τηλ. 22409922 και  ηλεκτρονική διεύθυνση epatsalou@moi.gov.cy, κα. Χριστιάνα Σύζηνου, τηλ. 22409920 και  ηλεκτρονική διεύθυνση csizinou@moi.gov.cy, και κα. Ηλιάνα Ηλία, τηλ. 22409919 και  ηλεκτρονική διεύθυνση eelia@papd.mof.gov.cy ή στην ιστοσελίδα του Υπουργείου Εσωτερικών www.moi.gov.cy. 
                           





          ……......................................     










(Δρ. Λάζαρος Σ. Σαββίδης)                                                                                          









Γενικός Διευθυντής 










Υπουργείου Εσωτερικών


Συνημμένα 

- Συνημμένο 1: Έντυπο Αίτησης Υποβολής Πρότασης 
- Συνημμένο 2: Τεχνικό Δελτίο Έργου Ευρωπαϊκού Ταμείου Περιφερειακής Ανάπτυξης 2007-2013
- Συνημμένο 3: Οδηγός Συμπλήρωσης Τεχνικού Δελτίου Έργου 
- Συνημμένο 4: Κατάλογος Δεικτών Εκροών και Αποτελέσματος
- Συνημμένο 5: Φύλλο Αξιολόγησης Έργου 
- Συνημμένο 6: Κατευθυντήριες γραμμές για την πληροφόρηση και τη δημοσιότητα

- Συνημμένο 7: Οδηγός Επιλεξιμότητας
- Συνημμένο 8: Πρότυπο Απόφασης Ένταξης Έργου

- Συνημμένο 9: Επιχειρησιακό Σχέδιο Τοπικής Κλίμακας
Κοινοποιήσεις: 

 -  Γενικό Διευθυντή Γραφείου Προγραμματισμού

 -  Γενικό Λογιστή
 -  Έφορο Εσωτερικού Ελέγχου
 -  Μέλη Επιτροπής Παρακολούθησης του Επιχειρησιακού Προγράμματος Αειφόρος Ανάπτυξη και Ανταγωνιστικότητα 

